**JAUNO TALANTU SPĒLES FLORBOLĀ MEITENĒM – 2016**

**NOLIKUMS**

**1. MĒRĶI UN UZDEVUMI**

1. Popularizēt meiteņu florbolu Kocēnu novadā un Vidzemes reģionā.
2. Noskaidrot labākās florbola turnīra komandas.

**2. VADĪBA**

1. Florbola Turnīru (turpmāk tekstā – Turnīrs) „Jauno talantu spēles florbolā meitenēm - 2016” rīko biedrība „Kocēnu sporta klubs” sadarbībā ar Kocēnu novada pašvaldību – turpmāk tekstā Organizatori.
2. Par spēļu norisi atbild turnīra galvenais tiesnesis, kuru nozīmē turnīra Organizatori.

**3. VIETA UN LAIKS**

1. Turnīrs notiek 2016.gada 6.aprīlī, atbilstoši Organizatoru sastādītam spēļu grafikam.
2. Turnīra sākums 10:00.
3. Turnīra norises vieta: Kocēnu sporta nams.

**4. DALĪBNIEKI**

1. Turnīra dalībnieki ir komandu pieteikumos minētie spēlētāji, galvenā tiesneša norīkotie laukuma tiesneši, sekretariāts.
2. Turnīrs tiek organizēts divās vecuma grupās:
	* A grupa: 2003. un 2004.gadā dzimušās meitenes;
	* B grupa: 2005.gadā dzimušās un jaunākas meitenes;
3. Par Turnīra vadmotīvu noteikta bērnu un jauniešu iesaistīšana sportā.
4. **PIETEIKUMI**
5. Komandas Turnīram jāpiesaka līdz 2016.gada 4.aprīlim (ieskaitot), nosūtot komandu pieteikumus uz e-pastu linda.lice15@gmail.com
6. Komandu pieteikumos jābūt norādītam:
7. Komandas nosaukumam;
8. Spēlētāja vārdam, uzvārdam;
9. Spēlētāja personas koda pirmajai daļai (dzimšanas datiem);
10. Komandas atbildīgajai personai un kontaktinformācijai (e-pasts un telefona numurs).
11. Komandu vārdiskos pieteikumus komanda iesniedz vēlākais sacensību dienā pusstundu pirms pirmās spēles sākuma.
12. Katra komanda Turnīram var pieteikt ne mazāk kā 3 (trīs) spēlētājus.
13. Turnīram pieteiktais spēlētājs var spēlēt tikai vienā komandā un vienā vecuma grupā.

**6. FINANŠU NOSACĪJUMI UN NODROŠINĀJUMS**

1. Dalība turnīrā ir bez maksas.
2. Organizatori nodrošina:
	1. sacensību zāli;
	2. sacensību tiesnešus;
	3. sacensību sekretariātu un informatoru;
	4. nepieciešamības gadījumā inventāru (florbola nūjas);
	5. turnīra labāko komandu apbalvošanu.

**7. TURNĪRA NOTEIKUMI**

1. Turnīrs notiek atbilstoši spēkā esošajiem Starptautiskās Florbola Federācijas (IFF) florbola spēles noteikumiem, ja vien Organizatori nav noteikuši citādi.
2. Turnīra spēles tiek aizvadītas uz mazā laukuma jeb „small field”. Komandās nav vārtsargu, un tiek spēlēts ar mazajiem vārtiem.
3. Laukumā vienlaicīgi vienas komandas sastāvā jābūt 3 (trijiem) laukuma spēlētājiem.
4. Izvērtējot jebkuru situāciju, primāri jāņem vērā Nolikums un pēc tam IFF oficiālie florbola noteikumi.
5. Par notikumu spēļu laikā, kas saistīts ar sacensībām un kas nav īpaši minēts Nolikumā vai IFF noteikumos, lēmumus pieņem Turnīra galvenais tiesnesis vai konkrētās spēles laukuma tiesnesis.
6. Par pārkāpumiem, kuri, atbilstoši spēkā esošajiem Starptautiskās Florbola Federācijas (IFF) florbola spēles noteikumiem, būtu jāpiešķir 2 minūšu noraidījums, tiek piešķirts 1 (vienas) minūtes noraidījums.
7. Spēles atsākšana pēc vārtu guvuma notiek no laukuma centra.
8. Par pārkāpumiem, kuri, atbilstoši spēkā esošajiem Starptautiskās Florbola Federācijas (IFF) florbola spēles noteikumiem, būtu jāpiešķir soda metiens, kas būtu izpildāms atbilstoši spēkā esošajiem Starptautiskās Florbola Federācijas (IFF) florbola spēles noteikumiem, tiek piešķirts soda metiens, kas izpildāms vienam no komandas spēlētājiem raidot bumbiņu ar sitienu (nevis grūdienu vai metienu) vārtos, bumbiņai pirms tam atrodoties fiksētā stāvoklī laukuma centrā.
9. Turnīra izspēles kārtība un spēļu laiks tiek noteikts pēc pieteikušos komandu skaita.
10. Spēles laiks visās spēlēs ir neefektīvs. Spēles laiku kontrolē tiesnesis un sekretariāts.
11. Par uzvaru komanda saņem - 2 punktus, par neizšķirtu - 1 punktu, par zaudējumu – 0 punktus. Par neierašanos uz spēli komandai piešķir zaudējumu 0:5.
12. Vienāda punktu skaita gadījumā grupas (priekšsacīkšu) spēlēs augstāku vietu ieņēmušo komandu nosaka:
13. pēc savstarpējo spēļu rezultātiem;
14. pēc labākās gūto un zaudēto vārtu starpības visās turnīra spēlēs;
15. pēc lielākā gūto vārtu skaita visās turnīra spēlēs;
16. pēc mazākās soda laiku summas visās turnīra spēlēs;
17. pēc izlozes.
18. Turnīra Organizatori patur tiesības mainīt šo Nolikumu, par to informējot Turnīra dalībniekus.

**8. APBALVOŠANA**

1. Turnīra 1. -3.vietas ieguvējkomandas apbalvo ar diplomiem un komandas balvu.
2. Turnīra organizatori pēc saviem ieskatiem var pasniegt pārsteiguma balvas.

Turnīra galvenais tiesnesis \_\_\_\_\_\_\_\_\_\_\_\_\_\_\_\_/ J.Dainis